钦定古今图书集成/明伦汇编/氏族典/第311卷 > 《廖用贤尚友录》 > 程骧
## 钦定古今图书集成/明伦汇编/氏族典/第311卷 > 《廖用贤尚友录》 > 程骧

按《东平州志》：骧父名少良，本巨盗也，致赀钜万，老而
改行，不出里闾者十有馀年。既死，有向骧詈之者曰：
“此种不良，定非佳士。”骧莫知所由，泣问其母，母语之
故，骧愧愤，数日不食，尽散其赀。逾年窘甚，折节读书，
渐通经史，动遵矩度。开成初，相国彭城公屡聘不起，
乡人以为能，盖父愆翕然以善人称焉。